  Виталий Пронин Иж город администрацилэн сайтэз ивортэмъя, шоркарысь сюресъёс вылын 49 интыын юнматэмын луоз «Дугдылыны лэземын ӧвӧл» (3.27) пус. Таӵе амал юрттоз сюрес вылын мынон-ветлонэз эшшо но ӟечгес радъяны, мынӥсь-ветлӥсьёсты кышктлыклэсь утьыны. Нялтас вераса, та пус Ижысь сюресъёс дуре интыямын вал туэ арлэн кутсконаз олимпийской тылэз нуонъя эстафетаез ортчытонлы. Югдурез утёнъя министерство та пусэз кельтыны мылкыд кариз. Таин соглаш кариськиз Иж городлэн администрациез: кутэм постановлениез ӝоген улонэ пыӵаны кутскоз. Кыче урамъёсын дугдылыны лэземын уз луы - та сярысь ивор шедьтыны быгатоды Иж городлэн сайтаз.Наталья Седова Теги: ГИБДД пус  